বাঁকুড়ায় ফের ৭ মাধ্যমিক শিক্ষাকেন্দ্র বন্ধের নির্দেশিকা প্রশাসনের

বাঁকুড়া: নতুন করে বাঁকুড়া (Bakura) জেলায় ৭ টি মাধ্যমিক শিক্ষাকেন্দ্র (secondary education centers) বন্ধ করার সিদ্ধান্ত জেলা প্রশাসনের (Administration) । বাঁকুড়া জেলার ৭ টি ব্লকে ৭টি মাধ্যমিক শিক্ষা কেন্দ্রে পড়ুয়ার সংখ্যা নগন্য, তাই বন্ধের সিদ্ধান্ত বাঁকুড়া জেলা প্রশাসনের। এই প্রতিষ্ঠানের শিক্ষকদের অন্য স্কুলে স্থানান্তর ও ছাত্র ছাত্রীদেরও পাশ্ববর্তী স্কুলে স্থানান্তর করার প্রক্রিয়া শুরু হয়েছে।

বাঁকুড়া জেলায় বাঁকুড়া ১, ইন্দাস, জয়পুর, কোতুলপুর, ওন্দা, পাত্রসায়ের ও তালডাংরা এই ৭ টি ব্লকের ৭ টি মাধ্যমিক শিক্ষা কেন্দ্র বন্ধ করার সিদ্ধান্ত নিয়েছে বাঁকুড়া জেলা প্রশাসন।

ইতিমধ্যেই এই ৭ টি মাধ্যমিক শিক্ষা কেন্দ্র বন্ধের নির্দেশিকা জারি করা হয়েছে শিশু শিক্ষা ও মাধ্যমিক শিক্ষা কর্মসূচী সেলের তরফ থেকে।

আরও পড়ুন: দোল পূর্ণিমায় শান্তিনিকেতনের সোনাঝুরিতে একগুচ্ছ নির্দেশিকা

ওই ৭ টি স্কুলে সেই নির্দেশিকা পাঠানো হয়েছে। এই ৭ টি শিক্ষা কেন্দ্রের ছাত্র ছাত্রীর সংখ্যা দুর্বল হওয়ার কারণে প্রতিষ্ঠান বন্ধ করার সিদ্ধান্ত নেওয়া হয়েছে বলেই প্রশাসন সূত্রে জানা গেছে। তবে এই একই কারণে এর আগেও একাধিক মাধ্যমিক শিক্ষা কেন্দ্র বন্ধ হয়েছে।

নতুন করে ৭ টি মাধ্যমিক শিক্ষা কেন্দ্রে এবার তালা পড়তে চলেছে। বাঁকুড়া জেলার ৭ ব্লকের ৭ টি স্কুলের মধ্যে রয়েছে জয়পুর ব্লকের কড়ারবনী বিদ্যাসাগর মাধ্যমিক শিক্ষা কেন্দ্র। পঞ্চম থেকে অষ্টম শ্রেনী এই প্রতিষ্ঠানের ছাত্র ছাত্রীর সং্খ্যা ২৪ জন। প্রত্যন্ত গ্রামের এই প্রতিষ্ঠানেই ছাত্র ছাত্রী থিক থিক করত।

স্কুলের দুতলা ব্লিডিং ক্লাসরুম পরিকাঠামো থাকলেও বর্তমানে স্টুডেন্ট সংখ্যা একাবারেই হাতে গোনা। ৭ মাধ্যমিক শিক্ষা কেন্দ্রেই একই অবস্থা। শিক্ষক নিয়োগ নেই অন্যদিকে স্টুডেন্ট নেই সেই কারণেই বন্ধ হয়ে যাচ্ছে প্রতিষ্ঠান গুলি দাবি শিক্ষকের৷ ইতিমধ্যেই সংশ্লিষ্ট স্কুল গুলিতে বন্ধের নির্দেশিকা পাঠানো হয়েছে।

প্রতিষ্ঠানগুলির শিক্ষক শিক্ষিকাদের অন্য স্কুলে স্থানান্তর ও ছাত্র ছাত্রীদেরও নিকটবর্তী স্কুলে স্থানান্তরের প্রক্রিয়া শুরু হয়েছে।

বাড়ির কাছে স্কুল বন্ধ হয়ে যাওয়াতে সমস্যায় পড়বে ছাত্রছাত্রীরা এমন দাবি করেছেন অভিভাবক থেকে ছাত্রছাত্রীরা৷